23/10/2018 | Administración LocalMunicipal
Camariñas
Bases do XXVI Concurso de Noveis Deseñadores de Moda

Por acordo da Xunta de Goberno Local adoptado na sesión celebrada o 15 de outubro de 2018 aprobáronse as bases do XXVI Concurso de Noveis Deseñadores de Moda. En cumprimento do disposto no artigo 17.2 da Lei 38/2003, do 17 de novembro, Xeral de Subvencións publícase o contido íntegro de tales bases: O obxecto do presente concurso é fomentar e promocionar a aplicación do Encaixe de Camariñas na moda. Concedendo mediante o xurado oficial 3 premios: un primeiro, un segundo e un terceiro ás mellores coleccións de deseño de moda. E, un premio especial do público que resultará da suma das votacións de 10 persoas/desfile, xurado popular. Todos os deseños teñen que ter aplicado Encaixe de Camariñas e non serán aceptados os que presenten outro encaixe diferente. Poden concorrer a esta convocatoria tódolos noveis deseñadores con independencia da súa nacionalidade ou pais de residencia, nos que concorra algunha das seguintes circunstancias: a) Alumnos e alumnas que estean cursando estudios en centros, escolas e academias que impartan ensinanzas de deseño e técnicas de confección, teñan ou non, os seus estudos rematados. b) Todas aquelas persoas, vinculadas ó mundo do deseño, que aínda sendo profesional no campo da moda, por manter unha relación contractual ou autónoma con algunha empresa do sector, non formen parte do equipo de deseño da mesma. Ditas circunstancias debe ser acreditada coa correspondente declaración xurada. A participación poderá realizarse individualmente ou en grupo, neste último caso, o grupo compoñerase dun máximo de tres integrantes, designándose de entre eles a un representante e debendo cumprir todos eles os requisitos establecidos para a participación. Cada aspirante presentará unha colección composta por 4 modelos. O tema e a modalidade á que poden optar é libre tanto para moda masculina como feminina, con tódalas súas variantes; quedando excluídos os deseños de moda infantil. Os deseños presentados non puideron ser premiadas noutros certames de moda. A memoria poderá estar impresa en formato DIN A3 ou A4, na portada deberá figurar obrigatoriamente o título da colección o nome do autor/a non deberá figurar en ningunha parte da memoria A técnica dos debuxos é libre e cada deseño presentarase nunha lámina coa vista de fronte e posterior. As láminas deberán ir acompañadas dunha descrición técnica do modelo axustándose como mínimo á talla 38 modelo feminino e talla 42 modelo masculino, segundo o sistema europeo. A descrición conterá polo menos os seguintes puntos: · Bosquexo con todas as características do modelaxe. · Bandeiras de cores, identificación das cores utilizadas. · Proposta de moda, tecidos e complementos. · Medidas a escala. · Ficha de escandallo. Poderá achegarse á ficha técnica calquera outra documentación que se considere relevante de cara a valoración do proxecto. A presentación da solicitude da participación no Concurso leva implícito a aceptación de todas e cada unha das presentes bases. Para garantir a confidencialidade da identidade dos/as participantes presentarase a seguinte documentación: · Modelo de solicitude - identificación que recollerá unicamente o nome da colección (Anexo 1). · Dous sobres pechados que han de conter a seguinte documentación: * Sobre A: No exterior do mesmo deberá indicar “sobre A + nome colección” - Solicitude de participación (Anexo 2) segundo modelo que se achega a estas bases. - Documentación acreditativa da identidade do solicitante (DNI, NIE u otros) - Currículo do/a autor/a - Declaración xurada a que se refire punto segundo apartado b) * Sobre B: No exterior do mesmo deberá indicarse “sobre B +nome colección” - Conterá a memoria e as fichas técnicas seguindo os requisitos do apartado 3. O prazo de entrega da documentación sinalada no apartado anterior comezará a partir do día seguinte ao da publicación desta convocatoria no Boletín Oficial da Provincia e finalizará o 3 de decembro de 2018. A documentación deberá presentarase na Casa do Concello de Camariñas ( Praza de Insuela, nº 57, 15123 Camariñas) en horario de oficina, de 9,00 a 14,00 horas de luns a venres. Dado o limitado número de prazas para o desfile, farase unha selección dun máximo de 26 memorias presentadas; para o cal a Alcaldesa do Concello de Camariñas nomeará unha comisión de preselección, que estará composta por persoas expertas na materia; esta comisión seleccionará as obras que, segundo o seu criterio, reúnan a calidade suficiente para que sexan valoradas polo xurado do premio. A comunicación da lista de memorias admitidas a concurso farase pública na páxina web do Concello e individualmente por correo electrónico antes do 19 de decembro de 2018. O Concello de Camariñas reservase o dereito de anular o concurso, se as memorias recibidas non reúnen un mínimo de calidade ou o número de memorias recibidas non é o suficiente para organizar un desfile. Todas as memorias seleccionadas recibirán unha cantidade de encaixe por valor de 300 euros IVE incluído, segundo catálogo e tarifa establecida de antemán polas asociacións de encaixeiras do municipio de Camariñas, catálogo que está publicado xunto con estas bases na web do Concello de Camariñas. O encaixe que se lles subministrará estará realizado en algodón e en cor branco. Os concursantes seleccionados confeccionarán a colección cos seus catro deseños propostos, para desfilar na pasarela da XXIX Mostra do Encaixe de Camariñas, desde o xoves ao domingo, cun promedio de 2 desfiles diarios. No caso de que algunha das Memorias preseleccionadas renuncie a participar no desfile, estará obrigado a devolver o encaixe entregado. Os concursantes que queiran asistir á Mostra poderán estar no backstage atendendo as súas coleccións. A organización da Mostra e a da Pasarela non se fará responsable de posibles deterioros por uso durante os desfiles (por exemplo descosidos, botóns desprendidos, manchas de maquillaxe,.) Cada unha das pezas e accesorios deberá levar no seu interior unha etiqueta que identifique o nome da colección. Cada conxunto debe de ir con percha e acompañado dunha ficha, onde conste o nome da colección, os complementos e as pezas que formen dito conxunto (no caso de ter algunha colocación especial debe de indicarse claramente) e o nome da modelo que se lle adxudicou. As pezas confeccionadas terán que chegar ó Concello de Camariñas antes do día 8 de abril do 2019. Dirección de envío: Concello de Camariñas - Departamento: XXIX Mostra do Encaixe - Casa da Pedra - Praza Insuela, s/n 15123 CAMARIÑAS (A Coruña). O xurado oficial que ditaminará o 1º, 2º e 3º premios estará integrado por personalidades do mundo da moda ou que teñan relación con ela dalgún xeito, correspondendo a súa designación á Sra. Alcaldesa do Concello de Camariñas; e estará integrado do seguinte xeito: Presidente: Un deseñador/a Vogais: con un máximo de 12 deseñadores/as Secretario/a: un empregado público a designar pola Alcaldía, que actuará con voz e sen voto A composición do xurado darase a coñecer con anterioridade a súa reunión na páxina web municipal e en medios de prensa. O xurado non se poderá constituír nin actuar sen a asistencia de alo menos tres dos seus membros. En todo caso será precisa a asistencia do Presidente e do Secretario. O xurado reunirase o sábado, día 20 de abril, para determinar os tres premios, previa valoración das memorias, confección, deseño e encaixe (elección, distribución e aplicación). Rexeitaranse todos aqueles traballos que non cumpran as condicións do concurso e poderá deixar deserto un ou máis premios se estima falta de mérito nos traballos presentados. As deliberacións do xurado serán secretas e levantarase a acta correspondente. A decisión do xurado será inapelable. O “Premio especial do público” resultará da suma das votacións do xurado popular que estará composto por 10 persoas que estean no desfile, e serán elixidas polas/os azafatas/os de entre o público asistente a cada desfile. Da suma das puntuacións deste xurado popular levantarase acta dando fe o xurado oficial. Importe: 1º premio: 2100 € 2º premio: 1200 € 3º premio: 600 € Premio especial do público: 600 € Estas cantidades estarán suxeitas as retencións legais que lles sexan aplicables. Os catro premios daranse a coñecer o domingo, día 21 de abril, na clausura da XXIX Mostra do Encaixe de Camariñas. Asemade, farase entrega a cada un dos finalistas no concurso dun diploma que acredite a súa participación no XXVI Concurso de Noveis Deseñadores. As coleccións gañadoras quedarán en poder do Concello de Camariñas para a súa presentación en desfiles, exposicións e diversos actos durante 2 anos; figurando sempre o nome do autor. Durante este período se o deseñador precisa da colección para participar noutro evento deberá solicitar por escrito o envío da súa colección, correndo os gastos a cargo do deseñador. As memorias serán devoltas na clausura da XXIX Mostra ou enviadas por correo ós participantes que as soliciten. Queda implícita a autorización dos autores das obras seleccionadas para a reprodución e publicación de imaxes ou contidos destas por parte do Concello de Camariñas ou calquera que estime oportuno. Queda implícito na participación desta convocatoria a aceptación do contido das bases. Calquera dúbida sobre a súa interpretación, ou calquera modificación desta, será resolta polo comité organizador da Mostra do Encaixe. En Camariñas, 17 de outubro de 2018 A Alcaldesa: Sandra Insua Rial.